**Contract de furnizare**

------------------

***1*. Părţile contractante**

În temeiul Legii nr. 98/2016 privind achiziţiile publice, a Hotărârii Guvernului nr. 395/2016 pentru aprobarea Normelor metodologice de aplicare a prevederilor referitoare la atribuirea contractului de achiziţie publică/ acordului-cadru din Legea nr. 98/2016 privind achiziţiile publice cu modificarile si completarile ulterioare, s-a încheiat prezentul contract de furnizare, între:

**INCD GeoEcoMar,**cu sediul în Str.Dimitrie Onciu, nr. 23-25, sectorul 2, Bucureşti, România, telefon: 021. 303.16.00, fax: 021.319.05.51, cod înregistrare fiscală RO 5194978, cod IBAN RO95 RNCB 0073 0499 7668 0001 BCR Sector 2, reprezentată prin **Dl. Adrian STANICA–Director General,** în calitate de **ACHIZITOR,** pe de o parte

şi

**SC ------------------ SRL**, cu sediul în---------------, nr.-----, sector----,------------------, tel: -----------------, fax:-------------, înregistrată la Oficiul Registrului Comerţului sub nr.------------ -------, CUI/CIF --------------------------, cod IBAN: ------------------------------------------------ deschis la -------------------------., reprezentată prin **-----------------------–Director General**, în calitate de **FURNIZOR**, pe de altă parte.

**2. Definiţii**

2.1 – În prezentul contract următorii termeni vor fi interpretaţi astfel:

***a.*** *contract*– reprezintă prezentul contract şi toate Anexele sale.

***b.*** *achizitor şi furnizor*-părţile contractante, aşa cum sunt acestea numite în prezentulcontract;

***c.*** *preţul contractului*-preţul plătibil furnizorului de către achizitor, în baza contractului,pentru furnizarea produselor achiziţionate de Achizitor prin contract;

***d.*** *produse*– echipamentele și orice alte bunuri, cuprinse în anexa/anexele la prezentul contract, pe care furnizorul se obligă, prin contract, să le furnizeze achizitorului, și pe care achizitorul se obligă prin contract să le achiziţioneze de la furnizor;

***e.*** *servicii*– serviciile aferente livrării produselor, respectiv activităţi legate de furnizarea produselor, cum ar fi transportul, asigurarea, instalarea, punerea în funcţiune, asistenţa tehnică în perioada de garanţie şi orice alte asemenea obligaţii care revin furnizorului prin contract;

1. *origine*–locul unde produsele au fost realizate, fabricate. Produsele sunt fabricate atunci când prin procesul de fabricare, prelucrare sau asamblare majoră şi esenţială a componentelor rezultă un produs nou, recunoscut comercial, care este diferit, prin caracteristicile sale de bază, prin scop sau prin utilitate, de componentele sale. Originea produselor şi serviciilor poate fi distinctă de naţionalitatea furnizorului.
2. *destinaţie finală* – locul unde furnizorul are obligaţia de a furniza produsele;
3. *forţa majoră* -un eveniment mai presus de controlul părţilor, care nu se datorează greşelii sau vinei acestora, care nu putea fi prevăzut la momentul încheierii

contractului si care face imposibila executarea si, respectiv, îndeplinirea contractului; sunt considerate asemenea evenimente: războaie, revoluţii, incendii, inundaţii sau orice alte catastrofe naturale, restricţii apărute ca urmare a unei carantine, embargou, enumerarea nefiind exhaustiva ci enunţiativă. Nu este considerat forţă majoră un eveniment asemenea celor de mai sus care, fără a crea o imposibilitate de executare, face extrem de costisitoare executarea obligaţiilor uneia din parţi;

***i.****zi* - zi calendaristică; *an* - 365 de zile.

1. **Interpretare**

3.1 – În prezentul contract, cu excepţia unei prevederi contrare cuvintele la forma singular vor include forma de plural şi viceversa, acolo unde acest lucru este permis de context.

3.2 – Termenul “zi” ori “zile” sau orice referire la zile reprezintă zile calendaristice dacă nu se specifică în mod diferit.

***4.* Obiectul contractului**

4.1 – Furnizorul se obligă să furnizeze **Ecosondor multifascicul (multibeam echosounder)**

4.2 – Achizitorul se obligă să achiziţioneze, **Ecosondor multifascicul (multibeam echosounder)** respectiv să plătească preţul convenit în prezentul contract.

1. **Preţul contractului**

5.1 – Preţul convenit pentru îndeplinirea contractului, respectiv preţul total al **Ecosondor multifascicul (multibeam echosounder),** plătibil furnizorului de cătreachizitor, este de **………LEI,** (exclusiv TVA), conform specificaţiilor din Formularul 2.

5.2- Preţul unitar şi valoarea totală, sunt prezentate în Formularul 2 (propunerea financiară).

1. **Durata contractului**

6.1 – Durata prezentului contract este de 45 de zile, de la data semnării sale de către ambele părţi.

1. **Documentele contractului**

Documentele contractului sunt:

* 1. Caietul de sarcini;
	2. Propunerea tehnică;
	3. Formularul 2 (oferta financiară);
	4. Garanţia de bună execuţie;
1. ***Obligaţiile principale ale furnizorului***

8.1 – Furnizorul se obligă să furnizeze produsul, respectiv **Ecosondor multifascicul (multibeam echosounder)** la standardele şi performanţele prezentate în propunerea tehnică, conform Anexei 1.

8.2 – Furnizorul se obligă să livreze echipamentul la destinația finală, respectiv la INCD GeoEcoMar, București str. Dimitrie Onciul nr. 23-25, sect 2, în termen de 45 zile de la data atribuirii contractului.

8.3 – Furnizorul se obligă să informeze în scris achizitorul în caz de incidente în derularea contractului în termen de 10 zile lucrătoare, luându-se de comun acord măsurile necesare.

8.4 – Furnizorul se obligă să refacă/să soluţioneze problemele semnalate de achizitor în termen de cel mult 30 zile de la data sesizării.

8.5– Furnizorul se obligă să suporte cheltuielile efectuate cu înlocuirea echipamentelor constatate, cu ocazia recepţiei, ca fiind lipsă, deteriorate sau necorespunzătoare calitativ;

8.6 – Furnizorul se obligă să despăgubească achizitorul împotriva oricăror:

* 1. reclamaţii şi acţiuni în justiţie, ce rezultă din încălcarea unor drepturi de proprietate intelectuală (brevete, nume, mărci înregistrate etc.), legate de echipamentele, materialele, instalaţiile sau utilajele folosite pentru sau în legătură cu produsul achiziţionat, şi
	2. daune – interese, costuri, taxe şi cheltuieli de orice natură, aferente, cu excepţia situaţiei în care o astfel de încălcare rezultă din respectarea caietului de sarcini întocmit de către achizitor.
1. ***Obligaţiile principale ale achizitorului***

9.1 – Achizitorul se obligă să recepţioneze **Ecosondor multifascicul (multibeam echosounder)** în termenul convenit în prezentul contract la art. 13.2.

9.2 - Achizitorul se obligă să recepţioneze produsele alături de delegatul furnizorului, în baza avizului de însoţire a produselor.

9.3 – Achizitorul se obligă să plătească preţul produselor achiziţionate în termenul convenit, potrivit art. 10.1.

9.4 - Achizitorul se obligă să pună la dispoziţia furnizorului în timp util, toate informaţiile care se doresc a fi comunicate.

1. **Modalitatea de plată**

10.1 - Achizitorul are obligaţia de a efectua plata către furnizor în termen de 45 zile de la data recepţiei finale a produselor la sediul său, în baza facturii emise de acesta şi transmisă la sediul INCD GeoEcoMar de către furnizor.

1. **Sancţiuni pentru neîndeplinirea culpabilă a obligaţiilor**

11.1 - În cazul în care, din vina sa exclusivă, furnizorul nu reuşeşte să-şi îndeplinească obligaţiile asumate prin contract, atunci achizitorul are dreptul de a deduce din preţul echipamentelor nelivrate, ca penalităţi, o sumă echivalentă cu o cotă procentuală de 0,15% pentru fiecare zi de întârziere, până la îndeplinirea efectivă a obligaţiilor.

11.2 - În cazul în care achizitorul nu onorează factura în termen de 10 zile de la data expirării termenului de plată, acesta are obligaţia de a plăti, ca penalităţi, o sumă echivalentă cu o cotă procentuală de 0,15% pentru fiecare zi de întârziere din plata neefectuată, până la îndeplinirea efectivă a obligaţiilor.

11.3 - Nerespectarea obligaţiilor asumate prin prezentul contract de către una dintre părţi, în mod culpabil, dă dreptul părţii lezate de a considera contractul de drept reziliat şi de a pretinde plata de daune-interese.

11.4 - Achizitorul îşi rezervă dreptul de a denunţa unilateral contractul, printr-o notificare scrisă adresată furnizorului, fără nici o compensaţie, dacă acesta din urmă dă faliment, cu condiţia ca această denunţare să nu prejudicieze sau să afecteze dreptul la acţiune sau despăgubire pentru furnizor. În acest caz, furnizorul are dreptul de a pretinde numai plata corespunzătoare pentru partea din contract îndeplinită până la data denunţării unilaterale a contractului.

***12.* Ajustarea preţului contractului**

12.1 – Pentru echipamentele descrise la art.4, livrate, plata datorată de achizitor, furnizorului, este cea declarată în Oferta financiară a contractului.

12.2 – Preţul contractului rămâne ferm pe toata durata de valabilitate a acestuia şi nu se actualizează.

**13. Recepţie, inspecţii şi teste**

13.1 – Achizitorul are dreptul de a inspecta şi/sau testa **Ecosondor multifascicul (multibeam echosounder)**livrat, pentru a verifica conformitatea cu specificaţiile din propunerea tehnică şi din Anexa 1, la contract.

13.2 – Recepţia calitativă se va face la sediul achizitorului, după instalarea, efectuarea probelor funcţionale de către achizitor, în termen de maxim 5 zile de la data recepţiei cantitative, (consemnată în procesul verbal de predare-primire).

13.3 – Dacă în cadrul recepţiei, echipamentul inspectat sau testat, nu corespunde specificaţiilor tehnice, conform Anexei 1, furnizorul are obligaţia, fără a modifica preţul contractului:

* de a face toate modificările necesare pentru ca echipamentul să corespundă specificaţiilor tehnice, sau
* de a înlocui echipamentul refuzat, de la primirea unei notificări din partea achizitorului

13.4 - Dreptul achizitorului de a inspecta, testa şi, dacă este necesar, de a respinge, nu va fi limitat sau amânat datorită faptului ca echipamentul, a fost inspectat şi testat de furnizor, cu sau fără participarea unui reprezentant al achizitorului, anterior livrării acestora la destinaţia finală.

13.5 - Prevederile clauzelor 13.1-13.3 nu îl vor absolvi pe furnizor de obligaţia asumării garanţiilor sau altor obligaţii prevăzute în contract.

***14. Garanţia de bună execuţie a contractului***

14.1 – Furnizorul se obligă să constituie garanţia de bună execuţie a contractului, prin ordin de plată pentru perioada contractului, în termen de 5 zile de la data semnării contractului de către ambele părţi. Cuantumul garanţiei de bună execuţie de **---------------- LEI** (reprezentând 10% din valoarea contactului) se va depune în contul**……………………………., banca………………....**

14.2 – Achizitorul se obligă să elibereze garanţia pentru participare numai după ce furnizorul a făcut dovada constituirii garanţiei de bună execuţie

14.3 – Achizitorul are dreptul de a emite pretenţii asupra garanţiei de bună execuţie, în limita prejudiciului creat, dacă furnizorul nu îşi îndeplineşte, nu îşi execută, execută cu întârziere sau execută necorespunzător obligaţiile asumate prin prezentul contract. Anterior emiterii unei pretenţii asupra garanţiei de bună execuţie, achizitorul are obligaţia de a notifica acest lucru furnizorului, precizând totodată obligaţiile care nu au fost respectate.

14.4 – Achizitorul se obligă să restituie garanţia de bună execuţie, în termen de maxim 14 zile de la data întocmirii procesului-verbal de recepţie a echipamentelor care fac obiectul contractului şi/sau de la plata facturii, dacă nu a ridicat pînă la acea dată pretenţii asupra ei.

1. 5 – Garanţia echipamentelor este distinctă de garanţia de bună execuţie a contractului.
2. **Ambalare şi marcare**

15.1 – Furnizorul are obligaţia de a ambala produsele pentru ca acestea să facă faţă, fără limitare, la manipularea din timpul transportului, tranzitului şi expunerii la temperaturi extreme, la soare şi la precipitaţiile care ar putea să apară în timpul transportului, pentru a ajunge în bună stare la destinaţia finală.

15.2 – Toate materialele de ambalare a produselor, precum şi toate materialele necesare în vederea protecţiei coletelor, rămân în proprietatea achizitorului.

1. **Livrarea produselor şi documentele care le însoţesc**

16.1 - Furnizorul are obligaţia de a livra produsul ce face obiectul contractului, la destinația finală în termen de maxim 45 zile, de la data semnării contractului de către ambele părţi.

16.2 – Furnizorul va transmite achizitorului documentele care însoţesc produsele:

* factura
* certificatul de calitate şi certificatul de garanţie
* avizul de expediţie
* manualul de utilizare (şi în format electronic)
* certificat de origine a produselor (adaugat de G. Ion)

16.3 - Certificarea de către achizitor a faptului că produsele au fost livrate corespunzător se face după recepţia calitativă, prin semnarea procesului verbal de recepţie calitativă, semnat de achizitor. În urma semnării procesului verbal de recepţie calitativă, achizitorul renunţă la orice reclamaţii privind viciile aparente ale produselor.

16.4 – Livrarea produselor se consideră încheiată în momentul în care sunt îndeplinite prevederile clauzelor referitoare la recepţia produselor.

***17.* Asigurări**

17.1 – Furnizorul are obligaţia de a asigura complet produsele ce fac obiectul contractului împotriva pierderii sau deteriorării neprevăzute la fabricare, transport, depozitare şi livrare, până la destinaţia finală, adică sediul achizitorului.

**18. Amendamente**

18.1 - Părţile contractante au dreptul, pe durata îndeplinirii contractului, de a conveni modificarea clauzelor contractului prin act adiţional, numai în cazul apariţiei unor circumstanţe care lezează interesele comerciale legitime ale acestora şi care nu au putut fi prevăzute la data încheierii prezentului contract.

**19. Perioada de garanţie acordată produselor**

19.1 - Furnizorul are obligația de a garanta că produsele furnizate prin contract sunt noi, nefolosite, de ultimă generaţie şi încorporează toate îmbunătăţirile recente în proiectare şi structura materialelor. De asemenea, furnizorul are obligaţia de a garanta că toate produsele furnizate prin contract, nu vor avea nici un defect ca urmare a proiectării, materialelor, manoperei sau oricărei alte acţiuni sau omisiuni a furnizorului şi că acestea vor funcţiona la parametrii solicitaţi în condiţii normale de funcţionare.

19.2 – Perioada de garanţie acordată echipamentelor este de 12 luni, de la data recepţiei finale la sediul INCD GeoEcoMar sucursala Constanta.

19.3 - Achizitorul are dreptul de a notifica imediat furnizorului, în scris, orice plângere sau reclamaţie ce apare în conformitate cu această garanţie.

19.4 - Referitor la intervenţia în perioada de garanţie, furnizorul are obligaţia să repare, înlocuiască, sau să remedieze pe propria cheltuială (inclusiv transportul), componentele defecte ale echipamentului livrat, numai cu componente noi, conform configuraţiei din propunerea tehnică, în termen de 15 zile lucrătoare, fără costuri suplimentare pentru achizitor. Produsele care, în timpul perioadei de garanţie, le înlocuiesc pe cele defecte, beneficiază de o nouă perioadă de garanţie care decurge de la data înlocuirii produsului.

19.5 - Dacă furnizorul, după ce a fost înştiinţat, nu reuşeşte să remedieze defectul în perioada convenită, achizitorul are dreptul de a lua măsuri de remediere pe riscul şi pe cheltuiala furnizorului şi fără a aduce niciun prejudiciu oricăror alte drepturi pe care achizitorul le poate avea faţă de furnizor prin contract.

**20. Întârzieri în îndeplinirea contractului**

20.1 - Furnizorul are obligaţia de a îndeplini contractul de furnizare în perioada prevăzută la art. 16.

20.2 – Dacă pe parcursul îndeplinirii contractului, furnizorul nu respectă termenul de livrare, potrivit art. 16.1, atunci acesta are obligaţia de a notifica, în timp util, achizitorul. Modificarea datei/perioadelor de furnizare se va face cu acordul părţilor, prin act adiţional.

20.3 – În afara cazului în care achizitorul este de acord cu o prelungire a termenului de livrare, orice întârziere în îndeplinirea contractului dă dreptul achizitorului de a solicita penalităţi furnizorului.

1. **Începere, finalizare, întârzieri, sistare**

**21.1.** Modificarea prezentul contract sepoate realiza numai cu respectarea condițiilorcorespunzătoare, prevăzute la art. 221 din Legea nr. 98/2016. Achizitorul are dreptulde a denunța unilateral contractul în cazul în care prestatorul nu înțelege să respecte prevederile legale privind modificarea contractelor.

**21.2** Prezentul contract încetează în următoarele situaţii:

1. prin ajungerea la termenul de finalizare;
2. prin acordul părţilor;
3. reziliere;
4. caz de forţă majoră în situaţia prevăzută la art. 22.

**21.3** Achizitorul îşi rezervă dreptul de a rezilia prezentul contractîn oricare din următoarele situaţii:

1. în cazul în care se înregistrează trei procese–verbale de recepţie, pe perioada derulării contractului, în care au fost consemnate nereguli cu privire la modul de îndeplinire a contractului iar acestea nu au fost remediate în termenul prevăzut;
2. în cazul în care achizitorul a transmis, prin fax, email sau poştă, cel puţin două notificări cu privire la neîndeplinirea de către prestator a obligaţiilor asumate, neconformităţile nefiind remediate în termenul stabilit prin notificare;
3. în situaţia în care prestatorul nu mai are capacitatea de a presta serviciile ce fac obiectul contractului din culpa sa, caz în care va suporta diferenţa dintre valoarea serviciilor ce urmau a fi prestate de prestator până la finalizarea contractului şi valoarea acestor servicii pe care achizitorul va fi obligat să le achiziţioneze de la alt prestator, precum şi orice alt prejudiciu produs achizitorului.

21.4.Achizitorul îşi rezervă dreptul de a solicita denunţarea contractului, prin notificare transmisă administratorului judiciar/lichidatorului în situaţia în care prestatorul a intrat în insolvență, în condiţiile stabilite de Legea nr. 85/2014, fără ca denunţarea să prejudicieze sau să afecteze dreptul la acţiune sau despăgubire pentru achizitor, cu respectarea prevederilor art. 167 alin. (1) lit. b) și alin. (2) din Legea nr. 98/2016.

21.5. Încetarea contractului în oricare din situaţiile menţionate nu va avea nici un efect asupra obligaţiilor deja scadente între Părţi.

21.6.Cazuri specifice de încetare a contractului de achiziţie publică: Fără a aduce atingere dispoziţiilor dreptului comun privind încetarea contractelor sau dreptului autorităţii contractante de a solicita constatarea nulităţii absolute a contractului de achiziţie publică, în conformitate cu dispoziţiile dreptului comun, achizitorul are dreptul de a denunţa unilateral contractul de achiziţie publică în perioada de valabilitate a acestuia în una dintre următoarele situaţii:

1. prestatorul se afla, la momentul atribuirii contractului, în una dintre situaţiile care ar fi determinat excluderea sa din procedura de atribuire potrivit art. 164–167 din Legea nr. 98/2016;
2. contractul nu ar fi trebuit să fie atribuit prestatorului, având în vedere o încălcare gravă a obligaţiilor care rezultă din legislaţia europeană relevantă şi care a fost constatată printr-o decizie a Curţii de Justiţie a Uniunii Europene.

**22. Forţa majoră**

22.1 - Forţa majoră este constatată de o autoritate competentă.

22.2 - Forţa majoră exonerează parţile contractante de îndeplinirea obligaţiilor asumate prin prezentul contract, pe toată perioada în care aceasta acţionează.

22.3 - Îndeplinirea contractului va fi suspendată în perioada de acţiune a forţei majore, dar fără a prejudicia drepturile ce li se cuveneau parţilor până la apariţia acesteia.

22.4 - Partea contractantă care invocă forţa majoră are obligaţia de a notifica cealaltă parte, imediat şi în mod complet, producerea acesteia şi să ia orice măsuri care îi stau la dispoziţie în vederea limitării consecinţelor.

22.5 - Dacă forţa majoră acţionează sau se estimează că va acţiona o perioadă mai mare de 1 (una) lună, fiecare parte va avea dreptul să notifice celeilalte părţi încetarea de plin drept a prezentului contract, fără ca vreuna din părţi să poată pretinde celeilalte daune interese.

**23. Soluţionarea litigiilor**

23.1. Achizitorul şi furnizorul vor depune toate eforturile pentru a rezolva pe cale amiabilă, prin tratative directe, orice neîntelegere sau dispută care se poate ivi între ei în cadrul sau în legatură cu îndeplinirea contractului.

23.2. Dacă, după 15 (cincisprezece) zile de la începerea acestor tratative, achizitorul şi furnizorul nu reuşesc să rezolve în mod amiabil o divergenţă contractuală, fiecare poate solicita ca disputa să se soluţioneze de către instanţele judecătoreşti din România.

1. **Limba care guvernează contractul**

24.1 – Limbile care guvernează contractul sunt limba română și limba engleză.

**25. Comunicări**

25.1 – (1) Orice comunicare între părţi, referitoare la îndeplinirea prezentului contract, trebuie să fie transmisă în scris.

1. Orice document scris trebuie înregistrat atât în momentul transmiterii cât şi în momentul primirii.

25.2 – Comunicările între părţi se pot face şi prin telefon, telegramă, fax sau e-mail cu condiţia confirmării în scris a primirii comunicării.

**26. Legea aplicabilă contractului**

26.1 - Contractul va fi interpretat conform legilor din România.

Părțile au înțeles să încheie astăzi, ………..………..2019, prezentul contract în două exemplare, câte unul pentru fiecare parte.

**ACHIZITOR, FURNIZOR,**

**INCD GeoEcoMar**